**Tiszavasvári Város Önkormányzata**

**KÉPVISELŐ-TESTÜLETÉNEK**

**9/2018.(V.02.)**

**önkormányzati rendelete**

**A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 17/2016. (V. 27.) önkormányzati rendelet**

**módosításáról**

Tiszavasvári Város Önkormányzata Képviselő-testülete az Alaptörvény 32. cikk (1) bekezdés a.) pontjában meghatározott feladatkörében eljárva, valamint a lakások és nem lakás célú helyiségek bérletére, valamint az elidegenítésükre vonatkozó egyes szabályokról szóló módosított 1993. évi LXXVIII. törvény 80. § (1) bekezdésében kapott felhatalmazás alapján a Tiszavasvári Város Önkormányzata Szervezeti és Működési Szabályzatáról szóló 35/2014. (XI.28.) önkormányzati rendeletben biztosított véleményezési jogkörében illetékes Pénzügyi és Ügyrendi Bizottság és Szociális és Humán Bizottság véleményének kikérésével a következőket rendeli el:

**1. §** A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásokról szóló 17/2016. (V.27.)önkormányzatirendelet 4. § (1) bekezdése a következő ponttal egészül ki:

*„4. § (1)…*

*g) TIVA-SZOLG Nonprofit Kft. részére saját feladatai ellátásához biztosított lakás.”*

**2. §** A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásokról szóló 17/2016. (V. 27.)önkormányzatirendelet 5. §-a következő bekezdéssel egészül ki:

*„5. § (4) A TIVA-SZOLG Nonprofit Kft. részére saját feladatai ellátásához biztosított lakás bérlőjéül az választható, akit a Kft. ügyvezetője kijelöl és vállalja a Kft. ügyvezetője által meghatározott bérleti díj megfizetését.”*

**3. §** A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásokról szóló 17/2016. (V. 27.)önkormányzatirendelet a következő paragrafussal egészül ki:

*„11/A. § A TIVA-SZOLG Nonprofit Kft. köt bérleti szerződést a feladataik ellátásához biztosított lakásra. A Kft. önállóan határozza meg a bérbeadás feltételeit. Ennek során az önkormányzati lakásokra és helyiségekre vonatkozó szabályokat nem kell alkalmazni, s a bérbeadó a lakásbérleti jog folytatására vonatkozó jogosultságot kizárhatja.”*

**4. §** A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásokról szóló 17/2016. (V. 27.)önkormányzatirendelet 2. melléklete helyébe e rendelet 1. melléklete lép.

**5. §** Ez a rendelet 2018. május 03-án lép hatályba.

**Dr. Fülöp Erik Badics Ildikó**

**polgármester jegyző**

**A rendelet kihirdetve: 2018. május 02.**

**Badics Ildikó**

**jegyző**

**1. melléklet a 9/2018. (V.02.) önkormányzati rendelethez**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásokról szóló 17/2016. (V. 27.) önkormányzati rendeletének**

**2. melléklete**

**Az Önkormányzat tulajdonában lévő lakások hasznosítási módjáról**

**1.) Szociális bérlakások:**

Ady E. u. 10. II/2.; III/1.; III/2.; III/3.

Ady E. u. 14. II/3., III/5.

Bercsényi u. 3. 1 db lakás

Bocskai u. 77. 1 db lakás

Déryné u. 9. 1 db lakás

Egység u. 2. 1 db lakás

Gépállomás u. 18. 2 db lakás

Katona J. u. 8. 1 db lakás

Korondi u. 5. 1 db lakás

Kossuth u. 2. II/1.; II/3.; II/6.; III/1.

Kossuth u. 3. fsz/1.; I/4.; I/5.; I/6.; II/7.; II/9. III/10.; III/11.; III/12.

Kossuth u. 12. I/3.;I/4.; I/5.; I/6.; II/7.; III/15.; III/17.

Krúdy u. 4. II/3.

Krúdy u. 14. III/7.

Krúdy u. 16. III/7.

Kodály Zoltán u.5-7. 4 db lakás

Mester u. 40. 1 db lakás

Mihálytelep u. 8. 1 db lakás

Őz u. 6. 1 db lakás

Deák F. u. 19/a. 3 db lakás

Szarvas u. 6. 1 db lakás

Szarvas u. 14. 1 db lakás

Széchenyi u. 18. 1 db lakás

Szilágyi u. 14. 1 db lakás

Szabó Magda u. 10. 1 db lakás

Vasvári P. u. 6. II. lh. IV/10., II/4. I.lph. IV/10.

Vasvári P. u. 93. 1 db 80 m2-es és 1 db 58 m2-es lakás

Víz u. 5. 1 db lakás

**2.) Munkaköri bérlakások:**

Kossuth u. 3. II/8.; fsz/2.

**3.) Bérlőkijelölésű bérlakások:**

Vasvári P. u. 6. I. lépcsőház I/1.; I/2.; I/3.; II/4.; II/5; II/6.; III/7.; III/8; III/9.; IV/11.;

II. lépcsőház I/1.; I/2.; II/6.; III/7; III/8.; III/9.; IV/11.

Vasvári P. u. 110. 1 db lakás

**4.) Városi közérdekből bérbe adott bérlakások:**

Kossuth u. 39. II/1.

Károly Róbert u. 2. 2 db lakás

Vasvári P. u. 6. II. lépcsőház II/5.

Kossuth u. 12. I/1.

Fehértói u. 2/b.

**5.) Piaci alapon bérbe adott bérlakások: -**

**6.) Vendéglakás**

Krúdy Gy. u. 16. III/8.

**7.) TIVA-SZOLG Nonprofit Kft. részére saját feladatai ellátásához biztosított lakás:**

Báthori u. 6.

**A lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 17/2016. (V. 27.) önkormányzati rendelet módosításáról szóló 9/2018. (V.02.) önkormányzati rendelet indokolása**

**1. Általános indokolás**

A lakások és nem lakás célú helyiségek bérletére, valamint az elidegenítésükre vonatkozó egyes szabályokról szóló módosított 1993. évi LXXVIII. törvény felhatalmazása alapján az önkormányzati lakások bérbeadásának feltételeit önkormányzati rendelet szabályozza.

A szociális lakások kiutalására, valamint az önkormányzati bérlakások bérletére vonatkozó szabályokat a gyakorlati tapasztalatokra alapozva célszerű felülvizsgálni és a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 17/2016. (V.27.) önkormányzati rendeletet ennek figyelembe vételével módosítani.

**2. Részletes indokolás**

**4. §, 5. §, 11/A. §-okhoz**

A Tiszavasvári, Báthori u. 6. sz. alatti önkormányzati ingatlan a TIVA-SZOLG Nonprofit Kft. (továbbiakban: Kft.) használatába van adva. Amennyiben az ingatlanon található lakás a Kft. kezelésébe kerül, úgy a Kft. a lakás bérlőjeként olyan személyt jelölhet ki, aki a Kft. alkalmazásában áll. Ezáltal az ingatlanon vagyonvédelmi szempontból kedvezőbb körülmény alakul ki.